URDHËR
Nr. 242, datë 31.3.2023

PËR MIRATIMIN E MODELIT TË KONTRATËS QË LIDHET MIDIS PËRMBARUESIT GJYQËSOR PRIVAT DHE PALËS SË INTERESUAR PËR NJOFTIMIN DHE MBLEDHJEN E DETYRIMEVE FINANCIARE ME MIRËKUPTIM

Në mbështetje të nenit 102, pika 4, të Kushtetutës; të nenit 7, pika 2, të ligjit nr. 8678, datë 14.5.2001, “Për organizimin dhe funksionimin e Ministrisë së Drejtësisë”, të ndryshuar; si dhe të nenit 14, shkronja “g”, të ligjit nr. 26/2019, “Për shërbimin përmbarimor gjyqësor privat”, 

URDHËROJ:

1. Miratimin e modelit të kontratës që lidhet midis përmbaruesit gjyqësor privat dhe palës së interesuar për njoftimin dhe mbledhjen e detyrimeve financiare me mirëkuptim, sipas tekstit të shtojcës nr. 1, bashkëlidhur këtij urdhri dhe pjesë përbërëse e tij.
2. Marrëdhëniet kontraktore ndërmjet zyrës së përmbarimit privat ose përmbaruesit gjyqësor privat dhe palës së interesuar rregullohen sipas legjislacionit në fuqi dhe përcaktimeve të të drejtave dhe detyrimeve të parashikuara në kontratën e shërbimit. 
3. Ngarkohet Drejtoria e Përgjithshme Rregullatore e Çështjeve të Drejtësisë, zyrat e përmbarimit privat, përmbaruesit gjyqësorë privatë, si dhe Dhoma Kombëtare e Përmbaruesve Gjyqësorë Privatë, për ndjekjen dhe zbatimin këtij urdhri.
4. Ngarkohet Sektori i Arkiv Protokollit për njoftimin e këtij urdhri.
Ky urdhër hyn në fuqi pas botimit në Fletoren zyrtare.

MINISTËR I DREJTËSISË 
Ulsi Manja

SHTOJCA NR. 1

KONTRATË SHËRBIMI PËR NJOFTIMIN DHE MBLEDHJEN E DETYRIMEVE FINANCIARE ME MIRËKUPTIM

Sot, më datë ___.___._____, në zyrën e përmbarimit privat/përmbaruesit gjyqësor privat “_____________________” lidhet kjo kontratë shërbimi midis: 

A. Zyrës së përmbarimit privat/përmbaruesit gjyqësor privat________________________ (me nr. licence________________________, NUIS_________________, me adresë postare____________________________; adresë elektronike, ___________________________, 

dhe 

B. Palës së interesuar/kërkuesit të shërbimit _____________________________________
___________________________________________________________________________
(Për subjektin fizik jepen: emri, atësia, mbiemri, numri i dokumentit të identifikimit, adresa, adresa elektronike; ndërsa për personin juridik jepen: emri, NUIS-i, selia, adresa elektronike, si dhe emri, atësia, mbiemri dhe numri i dokumentit të identifikimit të përfaqësuesit ligjor.) 

Baza ligjore
Hartimi dhe zbatimi i kësaj kontrate bazohet në dispozitat e përgjithshme që parashikohen në Kodin Civil për kontratën e porosisë, për aq sa kanë kuptim, si dhe në ligjin nr. 26/2019 “Për shërbimin përmbarimor gjyqësor privat”.

Palët e mësipërme bien dakord të lidhin midis tyre kontratën si më poshtë vijon: 

Neni 1
Objekti i kontratës

Kryerja e të gjitha veprimeve të ligjshme për njoftimin dhe mbledhjen e detyrimeve financiare me mirëkuptim, të përshkruara në kërkesën e të interesuarit drejtuar zyrës së përmbarimit privat/përmbaruesit gjyqësor privat, që konsistojnë në mbledhjen e detyrimit ndërmjet 
[bookmark: _GoBack]__________________________________________________________________________
__________________________________________________________________________
(Përshkruhet shkurtimisht kërkesa e të interesuarit, palët mes të cilët do të mblidhet detyrimi dhe lloji i vlerës dhe detyrimit financiar).
Neni 2
Të drejtat e kërkuesit/palës së interesuar

Kërkuesi/pala e interesuar, ka të drejtë: 
1. Të kërkojë informacion nga zyra e përmbarimit privat/përmbaruesi gjyqësor privat nëpërmjet kërkesës me shkrim, lidhur me veprimtarinë për përmbushjen e objektit të kësaj kontrate, si dhe administrimit të dokumenteve që pasqyrojnë atë. 
2. Të heqë dorë nga kërkesa për marrjen e shërbimit, përpara se përmbaruesi gjyqësor privat të ketë filluar me kryerjen e njoftimit për mbledhjen e detyrimit. 
3. Të kërkojë kthimin e dokumentacionit që ka shoqëruar kërkesën për njoftimin dhe kryerjen e mbledhjes së detyrimeve financiare me mirëkuptim, kur ka hequr dorë nga marrja e shërbimit. 

Neni 3
Detyrimet e kërkuesit/palës së interesuar

Kërkuesi/pala e interesuar merr përsipër detyrimet e mëposhtme: 
 1. Në momentin e nënshkrimit të kësaj kontrate, të paguajë në llogarinë e zyrës së përmbarimit privat/përmbaruesit gjyqësor privat tarifën për shpenzimet për njoftimin dhe propozimin e marrëveshjes së mirëkuptimit sipas parashikimeve të udhëzimit të ministrit të Drejtësisë “Për caktimin e tarifave të veprimtarisë dytësore të përmbaruesit gjyqësor privat për kryerjen e njoftimit apo mbledhjes së detyrimeve financiare me mirëkuptim”.
2. Të paguajë tarifën e shërbimit, sipas marrëveshjes me palën e detyruar për shlyerjen e detyrimit, nëse ka një të tillë. 
3. Të japë të gjithë informacionin dhe dokumentet që do të kërkohen dhe ndihmojnë përmbaruesin gjyqësor privat për të kryer veprimet për përmbushjen e objektit të kësaj kontrate. 
4. Të njoftojë me shkrim zyrën e përmbarimit privat/përmbaruesin gjyqësor privat për heqjen dorë nga veprimet për njoftimin dhe mbledhjen e detyrimeve. 
5. Të mos kryejë asnjë veprim që pengon përmbushjen e objektit të kësaj kontrate, si dhe të kryejë të gjitha veprimet e tjera të nevojshme, në rast se i kërkohet nga ana e përmbaruesit gjyqësor privat, për përmbushjen e objektit të kësaj kontrate. 
6. Të nënshkruajë procesverbalet që dokumentojnë veprimet e kryera nga ana e përmbaruesit gjyqësor privat, si dhe ka të drejtën e shënimit të pretendimeve ose vërejtjeve lidhur me përmbajtjen e procesverbalit. 
7. Të sillet në kushtet e mirëbesimit dhe të mbajë marrëdhënie të mira dhe korrekte me përmbaruesin gjyqësor privat. 

Neni 4
Të drejtat e zyrës së përmbarimit privat/përmbaruesit gjyqësor privat

Zyra e përmbarimit privat/përmbaruesi gjyqësor privat ka të drejtë: 
1. Të verifikojë paraprakisht nëse objekti i kërkesës është në përputhje me fushën e zbatimit dhe llojet e vlerave dhe detyrimeve financiare që i nënshtrohen tarifimit nga shërbimi përmbarimor, sipas udhëzimit të ministrit të Drejtësisë “Për caktimin e tarifave të veprimtarisë dytësore të përmbaruesit gjyqësor privat për kryerjen e njoftimit apo mbledhjes së detyrimeve financiare me mirëkuptim”. 
2. Të kërkojë parapagimin e shpenzimeve procedurale të njoftimit.
3. Të kërkojë nga kërkuesi/pala e interesuar dhënien e informacionit ose vendosjen në dispozicion të dokumentacionit e plotë që pasqyron ekzistencën e detyrimit. 
4. Të mos fillojë apo të ndërpresë menjëherë kryerjen e veprimeve me qëllim mbledhjen e detyrimeve me mirëkuptim, kur kërkuesi/pala e interesuar nuk përmbush detyrimet e përcaktuara në këtë kontratë për pagimin e tarifave. 

Neni 5
Detyrimet e zyrës së përmbarimit privat/përmbaruesit gjyqësor privat

Zyra e përmbarimit privat/përmbaruesi gjyqësor privat merr përsipër detyrimet e mëposhtme: 
1. Të kryejë të gjitha veprimet e duhura ligjore për përmbushjen e objektit të kësaj kontrate. 
2. Të informojë kërkuesin/palën e interesuar lidhur me veprimtarinë për përmbushjen e objektit të kësaj kontrate.
3. Të kthejë pagesën e tarifës së shërbimit, në rast se zyra e përmbarimit privat/përmbaruesi gjyqësor privat zgjidh në mënyrë të njëanshme kontratën e shërbimit. 
4. Të kthejë dokumentacionin e plotë që shoqëron kërkesën e palës së interesuar, në rastin e zgjidhjes së kontratës ose heqjes dorë nga kërkesa për marrjen e shërbimit.
5. Të mos publikojë të dhënat e palëve midis të cilëve ekziston detyrimi financiar, pa pëlqimin paraprak të tyre, si dhe të ruajë konfidencialitetin e informacionit të siguruar gjatë ushtrimit të veprimtarisë së tij, me përjashtim të rasteve të parashikuara nga ligji.
6. Të pasqyrojë me korrektësi realitetin në hartimin e procesverbaleve dokumentuese të veprimeve në përputhje me legjislacionin në fuqi, duke pasqyruar në to edhe pretendimet ose vërejtjet eventuale të palës së interesuar ose të të pranishmëve. 
7. Të sillet në kushtet e mirëbesimit dhe të mbajë marrëdhënie të mira dhe korrekte me kërkuesin/palën e interesuar.

Neni 6
Kryerja e pagesave të shërbimit 

1. Pagesa e tarifës së shërbimit kryhet nëpërmjet derdhjes në llogarinë bankare të zyrës së përmbarimit privat/përmbaruesit gjyqësor privat pranë bankës “______________________________”, me numër llogarie _______________ dhe IBAN_____________________________. 
2. Vlera e tarifës së shërbimit, përllogaritur sipas shkronjës “_______”, të pikës 2, të kreut IV, të udhëzimit të ministrit të Drejtësisë, “Për caktimin e tarifave të veprimtarisë dytësore të përmbaruesit gjyqësor privat për kryerjen e njoftimit apo mbledhjes së detyrimeve financiare me mirëkuptim”, është në masën ________ lekë.
3. Vlera e tarifës shpenzimeve të procedurës së njoftimit që paguhet në momentin e dorëzimit të kërkesës është në masën ___________ lekë dhe paguhet nga kërkuesi/pala e interesuar në momentin e nënshkrimit të kontratës së shërbimit. 
4. Kërkuesi/pala e interesuar duhet të vërtetojë kryerjen e pagesës nëpërmjet paraqitjes së mandatpagesës pranë zyrës së përmbarimit privat/përmbaruesit gjyqësor privat. 

Neni 7
Moskryerja e pagesave të shërbimit dhe/ose shpenzimeve

1. Në rast se kërkuesi/pala e interesuar nuk kryen pagesën, sipas kësaj kontrate dhe sipas udhëzimit të ministrit të Drejtësisë “Për caktimin e tarifave të veprimtarisë dytësore të përmbaruesit gjyqësor privat për kryerjen e njoftimit apo mbledhjes së detyrimeve financiare me mirëkuptim”, zyra e përmbarimit privat/përmbaruesi gjyqësor privat zgjidh menjëherë dhe në mënyrë të njëanshme kontratën. 

Neni 8
Pezullimi i kontratës 

1. Zyra e përmbarimit privat/përmbaruesi gjyqësor privat nuk mban përgjegjësi nëse mospërmbushja e detyrimeve që rrjedhin nga zbatimi i kësaj kontrate, ka ardhur për arsye të forcës madhore, rastit fator, apo veprimeve nga autoritetet ligjzbatuese shtetërore. 
2. Gjatë periudhës së forcës madhore apo rastit fator, të gjitha të drejtat dhe detyrimet që rrjedhin nga kjo kontratë, pezullohen. 

Neni 9
Rastet e zgjidhjes së kontratës

1. Kontrata quhet e zgjidhur njëanshmërisht nga kërkuesi/pala e interesuar, kur: 
a) mungon interesi i ligjshëm i kërkuesit/palës së interesuar për të kërkuar dhe/ose arritur një marrëveshje mirëkuptimi me palë të tjera; 
b) nuk paraqitet ose refuzon të kryejë veprimet e përcaktuara;
c) nuk paguan tarifat sipas kësaj kontrate dhe udhëzimit të ministrit të Drejtësisë “Për caktimin e tarifave të veprimtarisë dytësore të përmbaruesit gjyqësor privat për kryerjen e njoftimit apo mbledhjes së detyrimeve financiare me mirëkuptim”;
ç) heq dorë nga kontrata pas kryerjes së njoftimit palës tjetër.
2. Kontrata quhet e zgjidhur njëanshmërisht nga përmbaruesi gjyqësor privat, kur: 
a) përmbaruesi gjyqësor privat e ka të pamundur të kryejë detyrën dhe shërbimin e nisur për arsye shëndetësore për një periudhë më shumë se 30 ditë pa ndërprerje; 
b) përmbaruesi gjyqësor privat, për arsye studimore, e ka të pamundur të kryejë detyrën e tij për një periudhë mungese më shumë se 30 ditë pa ndërprerje; 
c) përmbaruesit i hiqet ose pezullohet licenca e ushtrimit të profesionit;
ç) në rast të falimentimit të zyrës së përmbarimit privat/përmbaruesit gjyqësor privat.
3. Kontrata quhet e zgjidhur me vullnet dypalësh kur palët bien dakord me akt të shkruar që marrëdhënia të ndërpritet pa asnjë shpërblim.

Neni 10
Pasojat e zgjidhjes së kontratës

Në rastin e zgjidhjes së kontratës:
a) sipas pikës 1, të nenit 9, kërkuesi/pala e interesuar mund të tërheqë dokumentacionin që shoqëron kërkesën por nuk i kthehen pagesat e kryera;
b) sipas pikës 2, përmbaruesi kthen menjëherë dokumentacionin që shoqëron kërkesën dhe mban përgjegjësi sipas legjislacionit përkatës në fuqi;

Neni 11
Njoftimi midis palëve

1. Me përjashtim të rastit kur palët bien dakord për të zgjedhur një formë tjetër komunikimi dhe njoftimi, çdo njoftim mes palëve sipas kontratës, duhet të bëhet me shkrim në adresën e mëposhtme:
a) Kërkuesi/pala e interesuar __________________________________________________
Adresa: ____________________________________________________________________
Adresë e-mail/fax: ____________________________________________________________
Numri i tel.: _________________________________________________________________
Përfaqësuar nga z./znj._________________________________________________________
b) Zyra e përmbarimit privat/përmbaruesi gjyqësor privat ____________________________
Adresa: ____________________________________________________________________
Adresë e-mail/fax: ___________________________________________________________
Numri i tel: __________________________________________________________________
Përfaqësuar nga z./znj. ________________________________________________________
2. Njoftimi do të ketë efekt sapo të konfirmohet dorëzimi nëpërmjet shërbimit postar, apo protokollit. 

Neni 12
Zgjidhja e mosmarrëveshjeve

1. Mosmarrëveshjet që mund të lindin gjatë realizimit të kësaj kontrate, zgjidhen me mirëkuptim mes palëve. 
2. Nëse nuk arrihet zgjidhja me mirëkuptim dhe marrëveshje mes palëve, ato mund t’i drejtohen gjykatës së rrethit gjyqësor ku zyra e përmbarimit privat/përmbaruesi gjyqësor privat ka selinë. 

Neni 13
Dokumentacioni bashkëlidhur kontratës

Kësaj kontrate si pjesë përbërëse e saj i bashkëlidhen edhe dokumentet e mëposhtme: 
1. Kërkesa e palës së interesuar.
2. Mandatpagesa e pagesës së shërbimit që lëshon banka. 
3. Autorizimin për përdorimin e të dhënave personale, nënshkruar sipas formatit bashkëlidhur kësaj kontrate.

Neni 14
Parashikime të fundit

1. Kontrata hartohet në 3 (tri) kopje me të njëjtën vlerë ligjore, ku njëra mbahet nga përmbaruesi, njëra mbahet në arkivin e zyrës së përmbarimit privat/përmbaruesit gjyqësor privat dhe tjetra mbahet nga kërkuesi/pala e interesuar. Kopjes origjinale të kontratës që mban kërkuesi/pala e interesuar, i bashkëlidhet fotokopja e akteve të parashikuara në nenin 13 të kësaj kontrate. 
2. Kontrata nënshkruhet në çdo fletë, nga të dyja palët kontraktore. 

Neni 15
Efektet, hyrja në fuqi dhe përfundimi

1. Kjo kontratë është e vlefshme për sa është parashikuar në të, deri në realizimin e objektit të kontratës. 
2. Kjo kontratë hyn në fuqi menjëherë me nënshkrimin nga palët kontraktuale. 
Kjo kontratë, pasi u lexua me zë të lartë dhe kuptua, u nënshkrua rregullisht nga palët si më poshtë: 

KËRKUESI/PALA E INTERESUAR
___________________________________________(emër, mbiemër, firmë) 

ZYRA E PËRMBARIMIT PRIVAT/PËRMBARUESI GJYQËSOR PRIVAT 
____________________________________________(vula) (emër mbiemër, firmë) 

Vendi: ______________________________________
 Data e nënshkrimit ____.____._________.

Autorizim
Për përpunimin e të dhënave personale nga përmbaruesi gjyqësor privat

Bazuar në nisjen e procesit të kërkuar prej meje, për marrjen e shërbimit për njoftimin dhe mbledhjen e detyrimeve financiare me mirëkuptim, nga përmbaruesi gjyqësor privat ___________________________, autorizoj këtë të fundit për kontrollin, përpunimin dhe trajtimin e të dhënave të mia personale sipas këtij autorizimi, që do të vlejë dhe bëhet vetëm në përputhje me legjislacionin në fuqi për mbrojtjen e të dhënave personale, për aq kohë sa është e vlefshme kontrata e shërbimit lidhur më datë _____________, me zyrën e përmbarimit privat/përmbaruesin gjyqësor privat ________________________.


Nënshkrimi i deklaruesit autorizues                 ____________________________
 (emër, mbiemër, nënshkrim)

Data e nënshkrimit: ____________________________


